Opnun fyrstu H & M verslunarinnar á Íslandi vakti mikla athygli . H & M og Eik fasteignafélag hf. hafa í fréttatilkynningu greint frá opnun H & M verslunar á Glerártorgi , Akureyri . Þetta er fjórða verslunin sem sænska fatamerkið opnar hér á landi en keðjan kom fyrst hingað til lands árið 2017 . Verslunin á Glerártorgi verður sú fyrsta sem verður staðsett utan höfuðborgarsvæðisins . „ Áætluð opnun er haustið 2020 , “ segir í tilkynningunni . ,, Við erum ótrúlega spennt að færa út kvíarnar og opna verslun fyrir utan höfuðborgarsvæðið og geta þannig boðið viðskiptavinum okkar á Norðurlandi tísku og gæði á hagkvæmasta verðinu , framleitt á sjálfbæran máta . Við erum virkilega ánægð með veru okkar á landinu og verður H & M á Glerártorgi frábær viðbót við verslanir okkar á Íslandi " segir Dirk Roennefahrt framkvæmdarstjóri H & M á Íslandi og Noregi í tilkynningunni . Sterkara Glerártorg mun einnig styðja við Akureyri sem miðstöð verslunar - og þjónustu á norðausturhluta landsins , " er haft eftir Garðari Hannesi Friðjónssyni , forstjóra Eikar í tilkynningunni .